Unhung

Unhung (Unhŭng kun) er et fylke i provinsen Ryanggang i Nord-Korea.

Fylket ble til etter delingen av Korea i 1945 ved fradelinger fra nabofylkene Hyesan og Kapsan.

Unhung ligger på sørvestkanten av lavaplatået Paektu, der en blant annet finner Paektufjellet. Største elver i fylket er Unchong (운총강), Osichon (오시천), og Taedongchon (대동천). 86 prosent av fylkets areal er skogkledd.

Unhung har forholdsvis lite jordbruk, med unntak av en viss produksjon av poteter, hvete og soyabønner. Skogbruk er den viktigste næringen, med videreforedling av tømmer som den dominerende formen for produksjon. Det finnes også gruvedrift av kobber, jernsulfid, bly, kaolin og wolfram.

Fylket har veg- og jernbaneforbindelse (Paektusan Youth Line) med omverdenen.

Administrativ inndeling
Fylket er delt inn i en ŭp (småby), ti rodongjagu (arbeiderdistrikt) og ti ri (landsby).

Referanser

Eksterne lenker
  Kart over Ryanggangprovinsen
  Kart over Unhung
  Kart over Unhung
  Profil over Unhung
  North Korean Human Geography

Ryanggang